સુરત જિલ્લાના પલસાણા તાલુકાનાં ગોટીયાથી અમલસાડી જતાં રોડ ઉપર મીંઢોળા નદી ઉપર બનેલા નવા બ્રિજની બંને બાજુનું પીચિંગ ધોવાય જવાની ઘટનામાં વહીવટી તંત્ર ઊંઘતું રહ્યું હોવાનું સાબિત થયું છે. સામાન્ય વરસાદમાં જ બ્રિજની બંને બાજુ ધોવાણ શરૂ થયું હતું. પરંતુ તે સંમયે યોગ્ય રિપેરિંગ કામ હાથ નહીં ધરવામાં આવતા હાલમાં પરિસ્થિતી ગંભીર બની છે. મોડે મોડે હવે રેલિંગ તૂટી જતાં અને રબરનું પીચિંગ ધોવાય જતાં રેતી ભરી કોથરા ગોઠવવાનું કામ શરૂ કર્યું છે.